Το ***Ιστορίες για αγρίους*** (πρωτότυπος τίτλος: ***Relatos salvajes***) είναι αργεντίνικη-ισπανική ταινία του 2014 σε σκηνοθεσία και σενάριο του Νταμιάν Σιφρόν.

Πλοκή
-----

Στην ταινία εκτυλίσσονται έξι παράλληλες ιστορίες:

**Pasternak**  

Σε ένα αεροπλάνο οι επιβάτες αρχίζουν να μιλάν μεταξύ τους και ανακαλύπτουν ότι έχουν ένα κοινό: όλοι γνώρισαν σε κάποια στιγμή της ζωής τους τον Πάστερνακ, τον πιλότο του αεροσκάφους. 

**Las Ratas**  

Ένας τοκογλύφος μπαίνει σε ένα εστιατόριο για να φάει. Η σερβιτόρα τον αναγνωρίζει και λέει στη μαγείρισσα ότι είναι αυτός που κατέστρεψε την οικογένειά της. Τότε, η δεύτερη της προτείνει να του ρίξει ποντικοφάρμακο στο φαγητό.

**El más fuerte**  

Ένας άντρας με ακριβό αυτοκίνητο οδηγεί στην εθνική οδό και εκνευρίζεται όταν μπροστά του βρίσκεται ένα πολύ αργό αμάξι. Οι δύο άντρες ξεκινούν τον καβγά, ο οποίος καταλήγει σε βιαιοπραγία.

**Bombita**  

Ο Σιμόν είναι υπεύθυνος για κατεδαφίσεις κτιρίων και όταν τελειώνει τη δουλειά του, πηγαίνει σε ένα ζαχαροπλαστείο για να πάρει τούρτα στο πάρτι γενεθλίων της κόρης του. Όσο βρίσκεται στο μαγαζί, η τροχαία του σηκώνει το αμάξι και χάνει το πάρτι. Στη συνέχεια, προσπαθεί να σβήσει το πρόστιμο, αλλά δεν τα καταφέρνει. Τότε, αποφασίζει να πάρει την εκδίκησή του.

**La Propuesta**  

Ένας έφηβος παίρνει το πολυτελές αυτοκίνητο του πατέρα του και σκοτώνει μία έγκυο. Τότε, ο πατέρας αποφασίζει να δωροδοκήσει έναν υπηρέτη του γιανα πει ότι εκείνος διέπραξε το έγκλημα, ούτως ώστε να γλιτώσει ο γιος του τη φυλακή.

**Hasta que la muerte nos separe**  

Κατά τη διάρκεια ενός εβραϊκού γάμου, η νύφη ανακαλύπτει ότι ο γαμπρός έχει σχέση με μία από τις καλεσμένες. Την ώρα του χορού του λέει ότι το έχει καταλάβει και στη συνέχει ανεβαίνει στην ταράτσα. Εκεί συναντά τον μάγειρα και μετά από λίγο κάνουν σεξ. Ο γαμπρός τους πιάνει απ' αυτοφώρω και εκείνη του λέει ότι από εδώ και πέρα θα κάνει σεξ με όποιον άντρα δει. Επιστρέφουν στον χώρο της δεξίωσης, όπου η νύφη χτυπά με δύναμη την ερωμένη του συζύγου της. Στη συνέχεια επικρατεί αναστάτωση, όμως μετά το ζευγάρι χορεύει, φιλιέται και ξεκινά να κάνει σεξ πάνω στην τούρτα, ενώ οι καλεσμένοι φεύγουν.

Διανομή
-------

* Ρικάρντο Νταρίν ως Σιμόν
* Όσκαρ Μαρτίνεζ ως Μαουρίσιο
* Λεονάρντο Σμπαράλια ως Ντιέγο
* Χουλιέτα Ζίλμπερμπεργκ ως Μόζα
* Νταρίο Γκραντινέτι ως Σαλγκάδο
* Ερίκα Ρίβας ως Ρομίνα

Βραβεία/Διακρίσεις
------------------

Η ταινία κέρδισε το Βραβείο BAFTA Καλύτερης Μη Αγγλόφωνης Ταινίας και το Βραβείο Γκόγια Καλύτερης Ιβηροαμερικανικής Ταινίας.

Ήταν υποψήφια για το Όσκαρ Καλύτερης Ξενόγλωσσης Ταινίας, τον Χρυσό Φοίνικα, το Βραβείο Satellite καλύτερης ξενόγλωσσης ταινίας και το Βραβείο Γκόγια καλύτερης ταινίας.

Παραπομπές
----------

1. ↑  «*Wild Tales* (15)». *British Board of Film Classification*. 5 Δεκεμβρίου 2014. Ανακτήθηκε στις 8 Μαρτίου 2015.
2. ↑  Appelo, Tim (12 Σεπτεμβρίου 2014). «How 'Wild Tales' Director Damian Szifron Wrote a Foreign-Language Oscar Contender in His Bathtub». *The Hollywood Reporter*. Ανακτήθηκε στις 5 Σεπτεμβρίου 2016.
3. ↑  «Film Not in the English Language in 2016». Ανακτήθηκε στις 2 Ιουνίου 2017.
4. ↑  «The Making of 'Wild Tales,' an Oscar Nominee». Ανακτήθηκε στις 2 Ιουνίου 2017.

Εξωτερικοί σύνδεσμοι
--------------------

* Επίσημος ιστότοπος (Ισπανικά)
* Επίσημος ιστότοπος (Αγγλικά)
* *Wild Tales*   στην IMDb

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Βραβείο BAFTA Καλύτερης Μη Αγγλόφωνης Ταινίας |
| --- |
|  |
| 1982–2000 | 
* (1982) Ο Χριστός σταμάτησε στο Έμπολι
* (1983) Υπόθεση Δαντών
* (1984) Κάρμεν
* (1985) Ο συνταγματάρχης Ρεντλ
* (1986) Ραν
* (1987) Η θυσία
* (1988) Η γιορτή της Μπαμπέτ
* (1989) Η ζωή και τίποτα άλλο
* (1990) Σινεμά ο Παράδεισος
* (1991) Το κακό κορίτσι
* (1992) Σήκωσε τα κόκκινα φανάρια
* (1993) Αντίο, παλλακίδα μου
* (1994) To live
* (1995) Ο Ταχυδρόμος
* (1996) Ριντικίλ, ο περίγελος της αυλής
* (1997) Το διαμέρισμα
* (1998) Κεντρικός σταθμός
* (1999) Όλα για τη μητέρα μου
* (2000) Τίγρης και Δράκος
 |
|  |
| 2001–σήμερα | 
* (2001) Χαμένες αγάπες
* (2002) Μίλα της
* (2003) Στα σύνορα του κόσμου
* (2004) Ημερολόγια Μοτοσικλέτας
* (2005) Ο χτύπος που έχασε η καρδιά μου
* (2006) Ο λαβύρινθος του Πάνα
* (2007) Οι Ζωές των Άλλων
* (2008) Απλά... σ' αγαπώ
* (2009) Ένας Προφήτης
* (2010) Το κορίτσι με το τατουάζ
* (2011) Το δέρμα που κατοικώ
* (2012) Αγάπη
* (2013) Η Τέλεια Ομορφιά
* (2014) Ida
* (2015) Ιστορίες για αγρίους
* (2016) Ο γιος του Σαούλ
* (2017) Η Υπηρέτρια
* (2018) Roma
* (2019) Παράσιτα
* (2020) Άσπρο πάτο
* (2021) Οδήγα το Αμάξι μου
* (2022) Ουδέν νεώτερον από το δυτικό μέτωπο
 |

 |